google/wiki40b huggingface dataset:
Λεωνίδας Γρηγοράκος

Βιογραφικά Στοιχεία

Γεννήθηκε στη Σπάρτη (Λακωνίας) το 1953. Είναι παντρεμένος με την Σοφία Ανδριτσοπούλου, με την οποία έχει αποκτήσει δύο κόρες.
Το 1978 έλαβε τον τίτλο της Ιατρικής του Πανεπιστημίου της Θεσσαλονίκης. Το 1984, άρχισε διετή μετεκπαίδευση στις Ηνωμένες Πολιτείες της Αμερικής. Εργάστηκε ως Πνευμονολόγος - Εντατικολόγος σε διάφορα νοσοκομεία των Αθηνών. Έχει διατελέσει μέλος του Διοικητικού Συμβουλίου της Πνευμονολογικής Εταιρείας Νοσηλευτικών Σπουδών. Ακόμα διατέλεσε Αναπληρωτής Διευθυντής του Ε.Κ.Α.Β. για τρία χρόνια και Αντιπρόεδρος του Νοσοκομείου "Ελπίς". Για τέσσερα έτη χρημάτισε Πρόεδρος του Συλλόγου των εργαζομένων του Νοσοκομείου "Σωτηρία". Το 1996 ανέλαβε καθήκοντα Διευθυντή της Μονάδος Εντατικής Θεραπείας στο Νοσομείο "Κ.Α.Τ.". Παράλληλα είναι Αναπληρωτής Καθηγητής Εντατικής Θεραπείας του Εθνικού και Καποδιστριακού Πανεπιστημίου Αθηνών.

Πολιτική σταδιοδρομία

Το 1974, εντάχθηκε στο ΠΑΣΟΚ. Στις Εκλογές του 2000, εξελέγη βουλευτής στο Νομό Λακωνίας, ενώ επανεξελέγη  στις εκλογές του 2004, του 2007, του 2009, του 2012 και του 2015.  
Μετά τις εκλογές του 2012, μετά από σχετική πρόταση του Ευάγγελου Βενιζέλου, προέδρου του ΠΑΣΟΚ, εξελέγη Ε΄ Αντιπρόεδρος του Ελληνικού Κοινοβουλίου.
Στον ανασχηματισμό της 24ης Ιουνίου 2013 αντικαταστάθηκε από τη θέση του Ε' Αντιπροέδρου της Βουλής των Ελλήνων και τοποθετήθηκε Υπουργός Αναπληρωτής Εσωτερικών.
Στον ανασχηματισμό της 10ης Ιουνίου 2014 τοποθετήθηκε Υπουργός Αναπληρωτής Υγείας.
Στις 14 Ιανουαρίου 2016, το Γραφείο Τύπου της Δημοκρατικής Συμπαράταξης ανακοίνωσε τη διαγραφή του από την κοινοβουλευτική της ομάδα λόγω των τοποθετήσεών του σχετικά με τη συνεργασία του ΠΑΣΟΚ με τη Νέα Δημοκρατία ύστερα από την εκλογή του Κυριάκου Μητσοτάκη στην ηγεσία του κόμματος. Στις 12 Ιανουαρίου 2017 ανακοινώθηκε η επανένταξή του στην Κ.Ο. της ΔΗΣΥ και στο ΠΑΣΟΚ, ανταποκρινόμενος στο κάλεσμα της προέδρου του ΠΑΣΟΚ για επιστροφή και επαναδραστηριοποίηση παλιών στελεχών του χώρου της Κεντροαριστεράς.
Πόρτο Κατσίκι

Το Πόρτο Κατσίκι είναι μια από τις πιο διάσημες παραλίες της Ελλάδος που βρίσκεται στη νήσο Λευκάδα.

Τοποθεσία

Η παραλία βρίσκεται στη νοτιοδυτική πλευρά του νησιού, κοντά στο ακρωτήριο Λευκάτας. Το κοντινότερο χωριό είναι το χωριό Αφάνα.

Περιγραφή

Η παραλία είναι πετρωδης, τα νερά είναι βαθιά, φτάνοντας πολλά μέτρα βάθος μέσα στον όρμο, ενώ έξω από τα ακρωτήρια φτάνουνε τα 350 μ. βάθος. Η παραλία έγινε γνωστή στα μέσα της δεκαετίας του 1990, ύστερα από τη δημιουργία σύγχρονου οδικού δικτύου. Τον Νοέμβριο του 2015, έπειτα από ισχυρές σεισμικες δονήσεις, η παραλία υπέστη μερικώς ζημιές. Έχει καταταχτεί στις έξι κορυφαίες παραλίες της Μεσογείου.
Far Cry 3

Πλοκή

Το Far Cry 3 διαδραματίζεται σε ένα τροπικό νησί ανάμεσα στον Ινδικό και τον Ειρηνικό Ωκεανό. Μια παρέα φίλων πήγε διακοπές εκεί, άλλα όλα πήγαν στραβά, και ο πρωταγωνιστής Jason Brody πρέπει να σώσει τους φίλους του, οι οποίοι έχουν απαχθεί από πειρατές, ώστε να ξεφύγουν από το νησί και τους ανισόρροπους κατοίκους της.

Υποδοχή

Το Far Cry 3 ήταν θρυλικό μετά την κυκλοφορία του, με κριτές να επαινούν την πλοκή του παιχνιδιού, τον σχεδιασμό του κόσμου του και την ελευθερία που προσέφερε ο τρόπος παιχνιδιού. Η λειτουργία του multiplayer επικρίθηκε. Μετά την επιτυχία του παιχνιδιού, η Ubisoft ανακοίνωσε ένα sequel, το Far Cry 4. Είναι το τρίτο μέρος της σειράς Far Cry.
Κόμμα Συμπράξεως Συντηρητικών

Το Κόμμα Συμπράξεως Συντηρητικών ήταν πολιτικό κόμμα στην Ελλάδα, το οποίο έδρασε κατά την δεκαετία του 1920.

Ιστορία

Το κόμμα συμμετείχε για πρώτη φορά σε εθνικές εκλογές το 1926,, όπου κέρδισε τρεις έδρες στις βουλευτικές εκλογές και έλαβε το 1,3% της εθνικής ψήφου. Ωστόσο, το κόμμα δε συμμετείχε σε κάποια άλλη εκλογική αναμέτρηση.
Σοφία Σωτηρίου

Ηθοποιός

Στο θέατρο συνεργάστηκε με κρατικούς και ιδιωτικούς θεατρικούς οργανισμούς.
Γιατρός με το στανιό Μολιέρο, σκηνοθεσία Γ.Ροντίδης
Η Επέτειος Τσέχοφ, σκηνοθεσία Μ.Αρβανιτίδου
Αντιγόνη Σοφοκλή, σκηνοθεσία Κώστας Μπάκας
'Κέικ Σοκολάτα David Wood, σκηνοθεσία Π. Ματαράγκας
Ο Ταχυδρόμος των Ονείρων Γιάννη Καισαρίδη, σκηνοθεσία Michael Seibel
Βασικά με λεν' Θανάση Γ. Αρμένη,σκηνοθεσία A. Φόνσου
Ο Μικρός Πρίγκιπας Antoine de Saint-Exupery, σκηνοθεσία Μ.Κοβανίδης
Εμμανουήλ Παπάς Γ. Καφταντζή, σκηνοθεσία Γ.Σίσκος
Υπηρέτης δυο Αφεντάδων Κ. Γκολντόνι, σκηνοθεσία Θέμης Μουμουλίδης
Χριστούγεννα με τον Παπαδιαμάντη,αναλόγιο, σκην. Στ.Τσαρουχάς,Ίδρυμα Πολιτισμού Α.Λεντάκης.
Στην τηλεόραση ως ηθοποιός συμμετείχε σε τηλεταινίες της ΕRΤ σε σκηνοθεσία Πέτρου Παναμά, σε δραματοποιημένα ιστορικά ντοκιμαντέρ παραγωγής της MEDIA-team ΑΕ και ταινίες μικρού μήκους ανεξαρτήτων παραγωγών. Παρουσιάστρια- σεναριογράφος της τηλεοπτικής σειράς "Λησμονημένες Μορφές" της ΕΡΤ (2010).  
Στον κινηματογράφο:
2017:"Περί τόλμης και ελευθερίας- Θ.Κολοκοτρώνης", παρουσίαση
2017:"Περί αρετής και ανδρείας- Γ.Μακρυγιάννης", παρουσίαση
2016: "Έλληνες εσμέν το γένος, Γεώργιος Γεμιστός Πλήθων" (παρουσίαση-αφήγηση) 
2013 : "Από τη Μεγάλη Ελλάδα στη Μικρασιατική Καταστροφή": Αφηγήτρια
2012: Αφηγήτρια στις τηλεταινίες-ντοκιμαντέρ:
"Από την Άλωση της Πόλης στην Επανάσταση του 1821", 
"Από το Μακεδονικό Αγώνα στην απελευθέρωση της Θεσσαλονίκης"
2008 : "Carousel"ρόλος :Έλλη
2005 : "Ηθικόν Ακμαιότατον"ρόλος : Τζώρτζια
2003 : "Οι Γενναίοι της Σαμοθράκης"ρόλος : Γεωργία νοσοκόμα
1999 : "Τέσσερις Εποχές", ρόλος: γυναίκα
Κλουμπ Μπολίβαρ

Αξιόλογοι ποδοσφαιριστές

Γνωστοί παίκτες που φόρεσαν την φανέλα της Κλαμπ Μπολίβαρ είναι οι: Erwin Romero, Vladimir Soria, Carlos Angel López, Jorge Hirano, Erwin Sánchez, Fernando Salinas, William Ramallo Carlos Trucco, Marco Etcheverry, Julio César Baldivieso, Marco Sandy, Iván Castillo, Milton Melgar, Miguel Rimba, Jorge Olaechea, Ronald García, Joaquín Botero.
Αβγό

Μαγειρική

Τα συστατικά του αβγού αλλάζουν ιδιότητες μετά από ψήσιμο, τηγάνισμα ή κάποια άλλη διαδικασία. Τα αβγά των πτηνών και συνηθέστερα της κότας και της στρουθοκαμήλου, είναι το υλικό για την παρασκευή βραστού ή τηγανιτού αβγού, της ομελέτας, της μαρέγκας και της σαντιγί στη ζαχαροπλαστική, ενώ μπορεί να υπάρχει και σε φαγητά που στηρίζονται στον κιμά ή στο ζυμάρι. Το φαγώσιμο μέρος του αβγού είναι το εσωτερικό του και όχι το κέλυφος, το οποίο αποτελείται από ανθρακικό ασβέστιο η ίδια ουσία από την οποία δομούνται τα μάρμαρα και η κιμωλία.
Υπάρχουν λαοί που καταναλώνουν και αβγά άλλων οργανισμών όπως της στρουθοκαμήλου. Επιπλέον, το χαβιάρι είναι αβγά οξύρρυγχου και αποτελεί ακριβό έδεσμα.

Πάσχα

Στον ορθόδοξο χριστιανικό κόσμο υπάρχει το έθιμο το Πάσχα να βάφονται τα κόκκινα αβγά τη μεγάλη Πέμπτη, τα οποία τσουγκρίζονται αμέσως μετά την Ανάσταση.

Το αβγό του Κολόμβου

Το αβγό του Κολόμβου είναι μια λογοτεχνική παράδοση και πιθανό ιστορικό γεγονός σχετικά με τη σημασία της περιόδου των μεγάλων ανακαλύψεων με πρωταγωνιστή τον ίδιο τον Χριστόφορο Κολόμβο.
Μετά την επιστροφή του Κολόμβου από το πρώτο του ταξίδι στην Αμερική, αφού είχαν γίνει γνωστές οι ανακαλύψεις του βρέθηκε σε ένα γεύμα με μερικά άλλα σημαίνοντα πρόσωπα της εποχής. Στη συζήτηση κατά τη διάρκεια του γεύματος γινόταν λόγος για τη σημασία της ανακάλυψης του Κολόμβου και κάποιοι συνομιλητές υποβίβαζαν την ανακάλυψη με το επιχείρημα αρκεί να σκεφτεί κανείς, για να καταλάβει ότι υπάρχει γη μετά τον ωκεανό. Τότε ο Κολόμβος έθεσε το εξής πρόβλημα: Πώς θα στηριχθεί ένα αβγό στη μύτη; Κανένας από το τραπέζι δε μπορούσε να λύσει το πρόβλημα και ο Κολόμβος το στήριξε σπάζοντας τη μύτη του βραστού αβγού λέγοντας ότι αρκεί να σκεφτεί κανείς!.
Φρειδερίκος Αύγουστος Β΄ της Σαξονίας

Βιογραφία

Ήταν ο πρωτότοκος γιος του Μαξιμιλιανού διαδόχου της Σαξονίας και της Καρολίνας των Βουρβόνων, κόρης του Φερδινάνδου δούκα της Πάρμας.
Α΄ Εθνική ποδοσφαίρου ανδρών 1988-1989

Το πρωτάθλημα της περιόδου 1988-89 ήταν το 30ό που διεξήχθη σε μορφή εθνικής κατηγορίας και το 10ο από καταβολής του επαγγελματικού ποδοσφαίρου. Το κατέκτησε η ΑΕΚ για 8η φορά στην ιστορία της τερματίζοντας τρεις βαθμούς μπροστά από τον δεύτερο Ολυμπιακό. Το πρωτάθλημα κρίθηκε την προτελευταία αγωνιστική σε έναν άτυπο τελικό όταν η ΑΕΚ νίκησε στο ΟΑΚΑ τον τυπικά γηπεδούχο Ολυμπιακό με 1-0 με γκολ του Τάκη Καραγκιοζόπουλου. Ο αγώνας αυτός, που έκρινε ουσιαστικά τον τίτλο, στιγματίστηκε από τα πολύ σοβαρά επεισόδια μεταξύ αστυνομικών δυνάμεων και οπαδών, με δεκάδες τραυματίες, πάνω από 7000 καθίσματα σπασμένα και ζημιές 30 εκατομμυρίων δραχμών.
Στο πρωτάθλημα αυτό, λόγω αύξησης των ομάδων την επόμενη περίοδο (1989-90), έγιναν αγώνες μπαράζ στους οποίους συμμετείχαν  έξι συνολικά ομάδες, οι τρεις τελευταίες της Α' Εθνικής (Καλαμαριά, Διαγόρας, Εθνικός) καθώς και οι τρεις που είχαν καταλάβει τις θέσεις 4 έως 6 στο πρωτάθλημα της Β' Εθνικής (Βέροια, ΠΑΣ Γιάννινα, Κόρινθος). Από τους αγώνες αυτούς παρέμειναν τελικά στην κατηγορία ο Εθνικός και ο Απόλλων Καλαμαριάς ενώ υποβιβάστηκε ο Διαγόρας Ρόδου.
Το πρωτάθλημα σημαδεύτηκε από υπόθεση δωροδοκίας, με εμπλεκόμενη την ομάδα του Λεβαδειακού, για την οποία ο σύλλογος τιμωρήθηκε με αφαίρεση 4 βαθμών από το πρωτάθλημα της επόμενης περιόδου.
Μπεσίμ Μπόκσι

Καριέρα

Ο Μπεσίμ Μπόκσι γεννήθηκε στη Γκιάκοβα του Βασιλείου της Γιουγκοσλαβίας. Η οικογένειά του μετακόμισε στην Αλβανία όταν ήταν παιδί και τελείωσε τη στοιχειώδη εκπαίδευση σε ένα σχολείο στο Ντουκάτ, ένα χωριό κοντά στο Βλορέ. Λίγα χρόνια αργότερα σπούδασε στα Τίρανα.
Το 1945 επέστρεψε στη Γκιάκοβα και σπούδασε στο Τμήμα Αλβανολογίας του Πανεπιστημίου του Βελιγραδίου μέχρι το 1959, ακολουθώντας μεταπτυχιακές σπουδές στη γλωσσολογία στο Βελιγράδι. Κατά τη διάρκεια του 1961-63, δίδαξε την αλβανική γλώσσα στο Λύκειο της Γκιάκοβα, όπου διετέλεσε επίσης ως διευθυντής του. Από το 1967 έως το 1973, δίδαξε μορφολογία στην Ανωτάτη Παιδαγωγική Σχολή της Γκιάκοβα, ενώ επίσης ήταν διευθυντής της κατά τη διάρκεια του 1967-71. Κατά τη διάρκεια αυτής της περιόδου, εργάστηκε για το Αλβανικό Ινστιτούτο της Πρίστινα για περίοδο οκτώ μηνών. Από το 1974, διδάσκει το μάθημα "Ιστορική μορφολογία" στο αλβανικό τμήμα της Φιλολογικής Σχολής του Πανεπιστημίου της Πρίστινα. Το 1977 ολοκλήρωσε το διδακτορικό του στη φιλολογία στο Πανεπιστήμιο της Πρίστινα. Ήταν μέλος και πρόεδρος της Ακαδημίας Επιστημών και Τεχνών του Κοσσυφοπεδίου, ενώ στο παρελθόν υπήρξε αντιπρόεδρος της.
Ο Μπόκσι ήταν μέλος της Επιτροπής Συμπερασμάτων κατά τη διάρκεια της γλωσσικής γνωμοδότησης της Πρίστινα το 1968, μια εκδήλωση γλωσσολογίας με θέμα το ορθόγραφικό πρότυπο της αλβανικής γλώσσας. Ήταν επίσης εκπρόσωπος στο Συνέδριο Ορθογραφίας που πραγματοποιήθηκε στα Τίρανα τον Νοέμβριο του 1973 και στο Συνέδριο Νοτιοανατολικών Ευρωπαϊκών Σπουδών που πραγματοποιήθηκε στην Άγκυρα της Τουρκίας το 1978.
Πέθανε στις 16 Αυγούστου 2014.
Κοϊναντούγκου

Γεωγραφία

Το Κοϊναντούγκου βρίσκεται βορειοανατολικά της χώρας και δυτικά της Βόρειας περ.. Συνορεύει στα δυτικά με το Μπομπάλι, στα νότια με το Κόνο, στα νοτιοδυτικά με το Τονκολίλι και στα βόρεια και ανατολικά με τη Γουινέα.
1291 Φρύνη

Φυσικά χαρακτηριστικά

Η μέση διάμετρος της Φρύνης εκτιμάται σε 26,78 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,1818. Η Φρύνη περιστρέφεται γύρω από τον εαυτό της μία φορά κάθε 5 ώρες 35 λεπτά και 3 δευτερόλεπτα.
Οινοχόη του Διπύλου

Περιγραφή

Η οινοχόη είναι διακοσμημένη με αγγειογραφία που εικονίζει μια φόρμιγγα. Αρχίζοντας αριστερά από την λαβή φέρει την εξής επιγραφή:(ΗΟΣΝΥΝΟΡΧΕΣΤΟΝΠΑΝΤΟΝΑΤΑΛΟΤΑΤΑΠΑΙΖΕΙΤΟΤΟΔΕΚΛΜΙΝ - ὃς νῦν | ὀρχη|στῶν πάν|των ἀτα|λώτατα | παίζει τῶ τόδε ...), που σημαίνει σήμερα, ότι «την κανάτα αυτή θα την πάρει ο χορευτής που θα χορέψει πιο χαριτωμένα». Ήταν δηλαδή έπαθλο χορευτικών αγώνων.

Επιγραφική μελέτη

Η ανάγνωση και ερμηνεία της επιγραφής απασχολεί σοβαρά επιγραφικούς και φιλολόγους από το 1880.

Χρονολόγηση

Το αγγείο χρονολογείται στα 740 π.Χ. Η επιγραφή είναι χαραγμένη λίγο μετά από το ψήσιμο του αγγείου. Είναι ιστορικής σημασίας  διότι καινοτομεί ως προς τα γράμματα. Το Χ πρωτοεμφανίζεται στο ελληνικό αλφάβητο, μαζί με το Φ και Ψ που είναι άγνωστα στο φοινικικό αλφάβητο. Το Η και το Ω αποδίδονται ως Ε και Ο.
Χρήστος Μαλεβίτσης

Βιογραφία

Ο Χρήστος Μαλεβίτσης γεννήθηκε το 1927 στην Καλοσκοπή της Παρνασσίδος. Λόγω του επαγγέλματος του πατέρα του, ο οποίος ήταν σιδηροδρομικός, ως μαθητής Δημοτικού έζησε στην Ξάνθη και στην Έδεσσα κατά τα χρόνια του Γυμνασίου, πριν επιστρέψουν οικογενειακώς στην πατρίδα τους κατά τη διάρκεια της Κατοχής (1943).
Την περίοδο 1946-1950 σπούδασε στην Ανωτάτη Εμπορική Σχολή στην Αθήνα και ως φοιτητής έκανε την εμφάνισή του στα γράμματα δημοσιεύοντας ποίηση με το ψευδώνυμο Φρίξος Ζαγγανάς. Από το 1958 και για 35 χρόνια εργάσθηκε στο Υπουργείο Συντονισμού, διετέλεσε Διευθυντής της Εθνικής Στατιστικής Υπηρεσίας, ενώ κατά τα έτη 1960-1961 αποσπάστηκε στο Ινστιτούτο Κοινωνικών Μελετών της Χάγης και το 1966-1967 στα Γραφεία του Ο.Η.Ε. στη Γενεύη.
Η κύρια συγγραφική δραστηριότητά του άρχισε το 1965 δημοσιεύοντας το πρώτο του βιβλίο με τίτλο "Προοπτικές" και ένα κείμενο στο περιοδικό "Εποχές". Τα επόμενα χρόνια ο Χρήστος Μαλεβίτσης θα διακριθεί ως στοχαστής κυρίως μέσω της συγγραφής φιλοσοφικών δοκιμίων και άρθρων ενώ ασχολήθηκε και με τη μετάφραση σημαντικών έργων σύγχρονων φιλοσόφων, όπως των Χάιντεγκερ, Γιάσπερς και Μπερντιάεφ.Ο Χρήστος Μαλεβίτσης από το 1974 υπήρξε βασικός συνεργάτης του περιοδικού ΕΥΘΥΝΗ και από το 1986 και μέχρι το θάνατό του αρθογραφούσε τακτικά στην εφημερίδα ΚΑΘΗΜΕΡΙΝΗ.
Μετά τον θάνατό του συγκροτήθηκε ο Σύνδεσμος Φίλων Χρήστου Μαλεβίτση, ο οποίος διοργανώνει συνέδρια και εκδηλώσεις προβολής των ιδεών του και έχει επίσης κυκλοφορήσει σε έντυπη και σε ψηφιακή μορφή το σύνολο των έργων του Χρήστου Μαλεβίτση.

Διακρίσεις-βραβεύσεις

Οι σημαντικότερες από τις διακρίσεις που έλαβε για το έργο του ήταν το Βραβείο του Μορφωτικού Ιδρύματος της Εθνικής Τράπεζας το 1972, το Κρατικό Βραβείο Δοκιμίου το 1974, Βραβείο της Ακαδημίας Αθηνών το 1978, και το Βραβείο του Ιδρύματος Κ. Ουράνη το 1990.
Επαρχία Γκουλρίπσι

Η Επαρχία Γκουλρίπσι (γεωργιανά: გულრიფშის რაიონი, αμπχαζικά: Гәылрыҧшь араион) είναι μια επαρχία της Αμπχαζίας, μία από τις αποσχισθείσες δημοκρατίες της Γεωργίας. Αντιστοιχεί στην ομώνυμη επαρχία της Γεωργίας. Η πρωτεύουσα του είναι το Γκουλρίπσι, η ομώνυμη πόλη. Μέχρι τη μάχη στην κοιλάδα Κοντόρι τον Αύγουστο του 2008, το βορειοανατολικό τμήμα της επαρχίας Γκουλρίπσι ανήκε στην Άνω Αμπχαζία, τη γωνία της Αμπχαζίας που ελεγχόταν από τη Γεωργία μέχρι τη μάχη της κοιλάδας Κοντόρι κατά τη διάρκεια του πολέμου της Νότιας Οσετίας τον Αύγουστο του 2008. Στην Άνω Αμπχαζία φιλοξενούνταν 1.956 από τους 19.918 κατοίκους της περιοχής, οι περισσότεροι από τους οποίους ανήκαν στους Σβάνους (υποομάδα του γεωργιανού λαού). Οι περισσότεροι από αυτούς έφυγαν πριν από τη μάχη και δεν έχουν επιστρέψει ακόμα.
Αξίζει να σημειωθεί ότι ο καθεδρικός ναός της Ντράντα βρίσκεται πάνω από ένα ιερό που έκτισε ο Ιουστινιανός το 551. Το μεσαιωνικό πριγκηπάτο του Νταλ-Τσαμπάλ βρισκόταν στην επαρχία. Το κύριο αεροδρόμιο της Αμπχαζίας, το αεροδρόμιο Σουχούμι Ντράντα, βρίσκεται επίσης στην επαρχία Γκουλρίπσι.

Διοίκηση

Ο Αντγκούρ Χαράζια διορίστηκε εκ νέου ως επικεφαλής της διοίκησης στις 10 Μαΐου 2001 μετά τις τοπικές εκλογές του Μαρτίου 2001.
Στις 18 Δεκεμβρίου 2002, ο Πρόεδρος Αρντζίνμπα αφαίρεσε τον Χαράζια ως επικεφαλής της διοίκησης και τον διόρισε Υπουργό Γεωργίας και Τροφίμων.
Στις 16 Ιουνίου 2003, ο Πρόεδρος Αρντζίνμπα όρισε τον Ταμάζ Γκόγκια ως επικεφαλής της διοίκησης. Στις αρχές του 2004, οι περιφερειακοί υπάλληλοι παρέμειναν μακριά από την εργασία τους για να διαμαρτυρηθούν για αυτό που αντιλαμβάνονταν ως αγένεια από τη Γκόγκια. Ως απάντηση, ο Γκόγκια υπέβαλε αίτηση παραίτησης, την οποία ο Πρόεδρος Αρντζίνμπα ενέκρινε στις 9 Φεβρουαρίου, διορίζοντας τον πρώτο αναπληρωτή επικεφαλής Ασλάν Μπαρατέλια ως επικεφαλής.
Στις 24 Μαρτίου 2005, ο νεοεκλεγείς πρόεδρος Σεργκέι Μπαγκάπς αντικατέστησε τον επικεφαλής της διοίκησης Ασλάν Μπαρατέλια με τον Μιχαήλ Λόγκουα. Στις προεδρικές εκλογές του 2011, ο Λόγκουα συμμετείχε με επιτυχία στις εκλογές ως Αντιπρόεδρος μαζί με τον Αλεξάντερ Ανκβάμπ. Τον διαδέχθηκε στις 14 Δεκεμβρίου ο Τιμούρ Έσμπα, ο οποίος είχε προηγουμένως διατελέσει αναπληρωτής επικεφαλής.
Μετά την Επανάσταση του Μαΐου 2014 και την εκλογή του Ραούλ Χατζίμπα ως Προέδρου, στις 23 Σεπτεμβρίου 2014 αντικατέστησε τον Έσμπα με τον Ασλάν Μπαρατέλια.
Πείρας

Ο Πείρας ήταν σύζυγος της Στύγας και πατέρας της Έχιδνας, όπως γράφει ο Παυσανίας επικαλούμενος τον Επιμενίδη.  Δέν υπάρχουν άλλες πληροφορίες γι' αυτόν τον Πείραντα· ούτε ο Παυσανίας φαίνεται να γνώριζε κάτι άλλο.
Αίμος

Ιστορία

Τις διαβάσεις του Αίμου χρησιμοποίησαν από την αρχαιότητα διάφοροι λαοί για τις μεταναστεύσεις τους και τις επιδρομές τους στη Βαλκανική. Την εξερεύνησαν οι Έλληνες από τη Μυκηναϊκή εποχή ενώ στην ιστορική εποχή έφτασαν στην περιοχή οι περιηγητές και γεωγράφοι Ελλάνικος, Εκαταίος, Διονύσιος και Φερεκύδης, από τα έργα των οποίων σώθηκαν μονάχα αποσπάσματα, όμως συστηματική περιγραφή μας έδωσε ο Ηρόδοτος, που συγκέντρωσε όλες τις μελέτες των προγενέστερων.
Η εξερεύνηση του συνεχίστηκε κατά την εκστρατεία του Φιλίππου Β΄ εναντίον των Σκυθών, ενώ ο Μέγας Αλέξανδρος ανέβηκε στα φαράγγια και τις κορυφές του, στον πόλεμό του εναντίον των Θρακών.

Πανίδα & Χλωρίδα

Είναι οροσειρά απότομη με πυκνά δάση και άγρια πανίδα που την αποτελούν λύκοι, αρκούδες, αγριόχοιροι και άλλα ζώα, ενώ βελανιδιές, οξιές και έλατα είναι τα δέντρα των δασών της.
Ριντζάνι

Το Ριντζάνι (Gunung Rinjani ή Rindjani) είναι ενεργό ηφαίστειο στο Λομπόκ, Ινδονησία. Το Ριντζάνι έχει ύψος 3.726 μέτρα και είναι το ψηλότερο βουνό στο νησί και το δεύτερο ψηλότερο ηφαίστειο στην Ινδονησία. Στην κορυφή του ηφαιστείου βρίσκεται μια μεγάλη πλημμυρισμένη καλντέρα, η Σεγκάρα Άνακ. Η καλντέρα έχει διαστάσεις 6 επί 8,5 χιλιόμετρα και η λίμνη μέσα σε αυτή βρίσκεται σε υψόμετρο περίπου 2.000 μέτρων. Το μέγιστο βάθος της είναι 200 μέτρα. Στην ανατολική όχθη της λίμνης βρίσκεται ο κώνος Μπαρουτζάρι, από τον οποίο έχουν προέλθει όλες οι καταγεγραμμένες εκρήξεις του Ριντζάνι. Το βουνό είναι επίκεντρο του Εθνικού Πάρκου Ριντζάνι, το οποίο δημιουργήθηκε το 1997 και είναι δημοφιλής προορισμός για πεζοπορία.
Το Ριντζάνι αναγνωρίστηκε ως η πηγή μιας κολοσσιαίας έκρηξης που έλαβε χώρα περίπου το 1257/1258, με εκτιμόμενη ισχύ στην κλίμακα VEI 7. Η έκρηξη απελευθέρωσε στην ατμόσφαιρα περισσότερα αέρια του θείου από ότι οποιαδήποτε άλλη έκρηξη τα τελευταία 7.000 χρόνια. Η πηγή της έκρηξης για πολλά χρόνια ήταν ένα μυστήριο. Άλλα υποψήφια ηφαίστεια ήταν το Ελ Τσιτσόν στο Μεξικό, το Κιλοτόα στον Ισημερινό και το Οκατάινα στη Νέα Ζηλανδία, τα οποία όμως απορρίφθηκαν με βάση ιστορικά και γεωχημικά ευρήματα. Η πηγή αναγνωρίστηκε ως το όρος Σαμάλας, το οποίο ακρίβως δίπλα στο Ριντζάνι.

Γεωγραφία - Γεωλογία

To Λομπόκ είναι ένα μία από τις Μικρές Σούνδες, ένα μικρό αρχιπέλαγος το οποίο, από τα δυτικά προς τα ανατολικά, αποτελείται από τα Μπαλί, Λομπόκ, Σουμπάουα, Φλόρες, Σούμπα και Τιμόρ. Όλα βρίσκονται στην άκρη της Αυστραλιανής υφαλοκρηπίδας. Τα ηφαίστεια στην περιοχή σχηματίζονται λόγω της δράσης του ωκεάνιου πυθμένα και την κίνηση της υφαλοκρηπίδας. Το Ριντζάνι είναι ένα από τα τουλάχιστον 129 ενεργά ηφαίστεια στην Ινδονησία, τέσσερα εκ των οποίων ανήκουν στα σύστημα τάφρων του Τόξου της Σούνδας και αποτελούν μέρος του Δαχτυλιδιού της Φωτιάς του Ειρηνικού - ένα τμήμα ρηγμάτων που εκτείνεται από το δυτικό ημισφαίριο μέσω της Ιαπωνίας και της Νοτιοανατολικής Ασίας. Τα νησιά Λομπόκ και Σουμπάουα βρίσκονται στο κεντρικό τμήμα του τόξου Σούνδα. Το τόξο της Σούνδας φιλοξενεί μερικά από τα πιο επικίνδυνα και ισχυρά ηφαίστεια στον κόσμο. Η έκρηξη του Όρους Ταμπόρα στη Σουμπάουα στις 15 Απριλίου 1815 είναι γνωστή ως η πιο βίαιη έκρηξη στην καταγραμμένη ιστορία, με μια κλίμακα ισχύ στη κλίμακα VEI 7.
Γίγαντες (μυθολογία)

Κατά την Ελληνική Μυθολογία οι αναφερόμενοι Γίγαντες φέρονται να γεννήθηκαν από το σώμα της Γης όταν έσταξε πάνω του αίμα από την πληγή του Ουρανού μετά τον ακρωτηριασμό που υπέστη από τον Κρόνο (βλ. Ησ. Θεογ. 178-186). Με τον ίδιο τρόπο γεννήθηκαν και οι Ερινύες και οι Μέλιες Νύμφες (βλ. ό.π. 178-187).

Σύμφωνα με τη μυθολογία

Οι Γίγαντες ήταν όντα τρομακτικά και υπερφυσικά. Είχαν μορφή ανθρώπου αλλά ήταν τρομεροί στην όψη, πελώριοι στο ανάστημα και ακαταμάχητοι στη δύναμη. Το σώμα τους ήταν φολιδωτό και κατέληγε σε ουρά σαύρας. Είχαν πυκνά μαλλιά και μακριά γένια. Στα τριχωτά χέρια τους κρατούσαν μακριά και λαμπερά ακόντια. Μολονότι είχαν θεϊκή καταγωγή ήταν θνητοί ή τουλάχιστον για να σκοτωθούν έπρεπε να χτυπηθούν ταυτόχρονα από ένα θεό και ένα θνητό. Άλλες παραδόσεις έλεγαν ότι κάποιοι από τους Γίγαντες ήταν αθάνατοι όσο πατούσαν στο έδαφος όπου είχαν γεννηθεί. Επικρατέστερο μέρος για τη γέννησή τους είναι η Παλλήνη της Χαλκιδικής, μια περιοχή εξαιρετικά άγρια. 
Οι Γίγαντες ήταν πολύ περισσότεροι από τους Τιτάνες, τους Κύκλωπες και τους Εκατόγχειρες. Υπολογίζονται γύρω στους εκατό. Κατοικούσαν στις δυτικές ακτές του Ωκεανού όπου συχνά τους επισκέπτονταν οι θεοί και έπαιρναν μέρος στα συμπόσιά τους. Αυτό γινόταν στις γιορτές όταν οι Γίγαντες πρόσφεραν εκατόμβες. Ακόμα και στο δρόμο, όταν τους συναντούσαν οι θεοί, πήγαιναν μαζί τους. Παρόλα αυτά, κάποτε ήρθαν σε σύγκρουση μαζί τους, την περίφημη Γιγαντομαχία. Η δύναμη των Γιγάντων ήταν αφάνταστη. Μπορούσαν να ξεκολλούν με ευκολία βράχους ολόκληρους και να τους εκσφενδονίζουν μακριά.
Εθνική κρίση (δοκίμιο)

Εθνική κρίση είναι πολιτικό δοκίμιο του Γιώργου Θεοτοκά, το οποίο εκδόθηκε το 1966 και εντάσσεται στην πολιτική αρθρογραφία του συγγραφέα.

Ιστορικό πλαίσιο

Το βιβλίο δημοσιεύθηκε μετά τα πολιτικά γεγονότα των Ιουλιανών. Εκδόθηκε από τον εκδοτικό οίκο Θεμέλιο, τον επίσημο εκδοτικό οίκο της Αριστεράς Την προσέγγιση ανάμεσα στον Θεοτοκά και τους εκδότες του Θεμέλιου, Θεόδωρο Μαλικιώση και Μίμη Δεσποτίδη, πραγματοποίησε με τη μεσολάβησή του ο Βασίλης Βασιλικός.

Περιεχόμενα

Κοινό σημείο αναφοράς είναι τα γεγονότα των Ιουλιανών. Με τα κείμενά του αυτά επιθυμεί να παρέμβει στην επικαιρότητα και να επισημάνει την υψηλή επικινδυνότητα της κρίσης αλλά και να αναζητήσει τα αίτια αυτής και τις πιθανές διεξόδους από αυτήν. Ο Θεοτοκάς αντιλαμβάνεται την κρίση των Ιουλιανών ως πολιτειακή,κοινωνική και εθνική και θεωρεί πως είναι αποτέλεσμα της παρέμβασης μιας συντηρητικής Δεξιάς η οποία δεν σέβεται τα δικαιώματα του λαού και είναι καχύποπτη προς κάθε ανανεωτική προσπάθεια. Οι παρεμβάσεις του αυτές υπαγορεύθηκαν από τον τρόπο που αντιλαμβανόταν ο ίδιος τον ρόλο του ως συγγραφέα και ως πνευματικού ανθρώπου, αλλά και από τη φιλελεύθερη σκέψη του.